CELEX: C2007/140/04
Language: mt
Date: 2007-06-21 00:00:00
Title: Kawża C-252/05: Sentenza tal-Qorti tal-Ġustizzja (It-Tieni Awla) ta' l- 10 ta' Mejju 2007 (talba għal deċiżjoni preliminari tal-High Court of Justice (l-Ingilterra u Wales), Queen's Bench Division (Administrative Court) — Renju Unit) — Thames Water Utilities Ltd, Regina vs South East London Division, Bromley Magistrates' Court (Skart — Direttivi 75/442/KEE, 91/156/KEE u 91/271/KEE — Ilma mormi li joħroġ minn sistema ta' inkanalar — Kwalifika — Kamp ta' applikazzjoni tad-Direttivi 75/442/KEE u 91/271/KEE)

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/3
            
         Sentenza tal-Qorti tal-Ġustizzja (It-Tieni Awla) ta' l- 10 ta' Mejju 2007 (talba għal deċiżjoni preliminari tal-High Court of Justice (l-Ingilterra u Wales), Queen's Bench Division (Administrative Court) — Renju Unit) — Thames Water Utilities Ltd, Regina vs South East London Division, Bromley Magistrates' Court
   (Kawża C-252/05) (1)
   
   (Skart - Direttivi 75/442/KEE, 91/156/KEE u 91/271/KEE - Ilma mormi li joħroġ minn sistema ta' inkanalar - Kwalifika - Kamp ta' applikazzjoni tad-Direttivi 75/442/KEE u 91/271/KEE)
   (2007/C 140/04)
   Lingwa tal-kawża: L-Ingliż
   Qorti tar-rinviju
   High Court of Justice (l-Ingilterra u Wales), Queens' Bench Division (Administrative Court)
   Partijiet fil-kawża prinċipali
   
      Rikorrenti: Thames Water Utilities Ltd, Regina
   
      Konvenut: South East London Division, Bromley Magistrates' Court
   
      Fil-preżenza ta': Environment Agency
   Suġġett
   Talba għal deċiżjoni preliminari — High Court of Justice (l-Ingilterra u Wales), Queen's Bench Division (Administrative Court) — Interpretazzjoni tad-Direttiva tal-Kunsill 91/271/KEE, tal-21 ta' Mejju 1991, dwar it-trattament ta' l-ilma urban mormi (ĠU L 135, p. 40) u tad-Direttiva tal-Kunsill 75/442/KEE, tal-15 ta' Lulju 1975, dwar l-iskart (ĠU L 194, p. 39), hekk kif emendata bid-Direttiva tal-Kunsill 91/156/KEE, tat-18 ta' Marzu 1991 (ĠU L 78, p.32) — Kunċett ta' skart — Nixxiegħa li ġejja minn nixxijiet f'netwerk ta' kanen tad-dranaġġ
   Dispożittiv
   
               1)
            
            
               L-ilma mormi li joħroġ minn sistema ta' trattament ta' l-ilma mormi mħaddma minn impriża pubblika ta' trattament ta' l-ilma mormi b'mod konformi mad-Direttiva tal-Kunsill 91/271/KEE, tal-21 ta' Mejju 1991, dwar it-trattament ta' l-ilma urban mormi, u tal-liġi ppromulgata għall-implementazzjoni tagħha jikkwalifika bħala skart skond id-Direttiva tal-Kunsill 75/442/KEE, tal-15 ta' Lulju 1975, dwar l-iskart, kif emendata mid-Direttiva tal-Kunsill 91/156/KEE, tat-18 ta' Marzu 1991.
            
         
               2)
            
            
               Id-Direttiva 91/271 mhijiex “liġi oħra” fis-sens ta' l-Artikolu 2(1)(b) tad-Direttiva 75/442 kif emendata mid-Direttiva 91/156. Hija l-qorti tar-rinviju li għandha tivverifika, b'mod konformi mal-kriterji stabbiliti minn din is-sentenza, jekk il-liġi nazzjonali tistax titqies bħala waħda li tikkostitwixxi “liġi oħra” fis-sens ta' din id-dispożizzjoni. Dan huwa l-każ jekk din il-liġi nazzjonali tinkludi dispożizzjonijiet preċiżi li jorganizzaw l-amministrazzjoni ta' l-iskart in kwistjoni u jekk din tkunx tali li tassigura protezzjoni ta' l-ambjent li hija ekwivalenti għal dik iggarantita mid-Direttiva 75/442 kif emendata mid-Direttiva 91/156 u, b'mod aktar partikolari, mill-Artikoli 4, 8 u 15 tagħha.
            
         
               3)
            
            
               Id-Direttiva 91/271 ma tistax titqies, fir-rigward ta' l-amministrazzjoni ta' l-ilma mormi li joħroġ minn sistema ta' trattament, bħala lex specialis meta mqabbla mad-Direttiva 75/442 kif emendata mid-Direttiva 91/156, u b'hekk ma tistax tiġi applikata bis-saħħa ta' l-Artikolu 2(2) ta' din l-istess Direttiva.
            
         
      (1)  ĠU C 205 ta' l-20.08.2005